ᱢᱟᱱᱵᱟᱡᱟᱨ

ᱢᱟᱱᱵᱟᱡᱟᱨ ᱫᱚ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱯᱩᱨᱩᱞᱤᱭᱟᱹ ᱦᱚᱱᱚᱛ ᱨᱮᱭᱟᱜ ᱢᱤᱫ ᱦᱚᱲᱞᱮᱠᱷᱟ ᱥᱚᱦᱚᱨ ᱠᱟᱱᱟ ᱾

ᱚᱛᱱᱚᱜ

ᱴᱷᱟᱶ
ᱢᱟᱱᱵᱟᱡᱟᱨ ᱫᱚ  ᱨᱮ ᱢᱮᱱᱟᱜᱼᱟ ᱾
ᱴᱚᱴᱷᱟᱨᱤ ᱧᱮᱞ
ᱯᱩᱨᱩᱞᱤᱭᱟᱹ ᱦᱚᱱᱚᱛ ᱫᱚ ᱪᱷᱳᱴᱳᱱᱟᱜᱽᱯᱩᱨ ᱞᱩᱜᱷᱩᱵᱩᱨᱩ ᱨᱮᱭᱟᱜ ᱞᱟᱛᱟᱨ ᱦᱤᱸᱥ ᱠᱟᱱᱟ ᱾ ᱚᱱᱟ ᱥᱟᱶᱛᱮ ᱢᱮᱯ ᱨᱮ ᱩᱫᱩᱜ ᱦᱩᱭ ᱟᱠᱟᱱᱟ, ᱢᱟᱱᱵᱟᱡᱟᱨ ᱪᱟᱸᱜᱟ ᱠᱷᱚᱸᱰ ᱫᱚ ᱦᱚᱱᱚᱛ ᱨᱮᱭᱟᱜ ᱥᱟᱢᱟᱝ ᱥᱮᱫ ᱨᱮ ᱢᱮᱱᱟᱜᱼᱟ ᱾ ᱱᱚᱸᱰᱮ ᱙᱖.᱓᱒% ᱦᱤᱸᱥ ᱦᱚᱲ ᱟᱹᱛᱩ ᱴᱚᱞᱟ ᱨᱮ ᱟᱨ ᱓.᱖᱘% ᱦᱤᱸᱥ ᱦᱚᱲ ᱵᱟᱡᱟᱨ ᱮᱞᱟᱠᱟ ᱨᱮᱠᱚ ᱛᱟᱦᱮᱸᱱ ᱠᱟᱱᱟ ᱾ ᱱᱚᱣᱟ ᱪᱟᱸᱜᱟ ᱠᱷᱚᱸᱰ ᱨᱮ ᱯᱮᱭᱟ ᱦᱚᱲᱞᱮᱠᱷᱟ ᱥᱚᱦᱚᱨ ᱢᱮᱱᱟᱜᱼᱟ ᱾ ᱢᱮᱯ ᱨᱮ ᱠᱚᱝᱥᱟᱵᱚᱛᱤ ᱫᱟᱜ ᱨᱟᱠᱷᱟᱫᱚᱦᱚ ᱯᱚᱨᱛᱚᱱ ᱧᱮᱞᱚᱜ ᱠᱟᱱᱟ ᱾ ᱢᱩᱠᱩᱴᱢᱟᱱᱤᱯᱩᱨ ᱰᱮᱢ ᱫᱚ ᱵᱟᱸᱠᱩᱲᱟ ᱦᱚᱱᱚᱛ ᱨᱮ ᱢᱮᱱᱟᱜᱼᱟ ᱨᱮᱦᱚᱸ ᱱᱚᱣᱟ ᱨᱮᱭᱟᱜ ᱠᱚᱸᱭᱮ ᱦᱤᱸᱥ ᱫᱚ ᱢᱟᱱᱵᱟᱡᱟᱨ ᱪᱟᱸᱜᱟ ᱠᱷᱚᱸᱰ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱭᱟᱜ ᱮᱴᱟᱜ ᱴᱚᱴᱷᱟ ᱞᱮᱠᱟ ᱱᱚᱣᱟ ᱴᱚᱴᱷᱟ ᱨᱮᱦᱚᱸ ᱟᱭᱢᱟ ᱢᱟᱨᱮ ᱢᱚᱱᱫᱤᱨ ᱟᱨ ᱵᱚᱸᱜᱟ ᱛᱷᱟᱱ ᱠᱚ ᱧᱮᱞᱚᱜᱼᱟ ᱾ ᱱᱚᱣᱟ ᱪᱟᱸᱜᱟ ᱠᱷᱚᱸᱰ ᱨᱮ ᱥᱤᱰᱩᱞ ᱠᱟᱥᱴ ᱟᱨ ᱥᱤᱰᱩᱞ ᱴᱨᱟᱭᱤᱵᱽ ᱦᱚᱲ ᱠᱚᱣᱟᱜ ᱥᱟᱭᱠᱚᱲᱟ ᱦᱚᱲ ᱟᱹᱰᱤ ᱰᱷᱮᱨ ᱜᱮᱭᱟ ᱾ ᱵᱟᱸᱫᱽᱣᱟᱱ ᱥᱤ.ᱰᱤ ᱵᱞᱚᱠ ᱨᱮ ᱥᱮ.ᱴᱤ ᱠᱚᱣᱟᱜ ᱥᱟᱭᱠᱚᱲᱟ ᱦᱤᱸᱥ ᱕᱑.᱘᱖%, ᱢᱟᱱᱵᱟᱡᱟᱨ ᱒ ᱥᱤ.ᱰᱤ ᱵᱞᱚᱠ ᱨᱮ ᱮᱥ.ᱰᱤ ᱠᱚᱣᱟᱜ ᱦᱤᱸᱥ ᱔᱘.᱙᱗% ᱾ ᱢᱟᱱᱵᱟᱡᱟᱨ ᱑ ᱥᱤ.ᱰᱤ ᱵᱞᱚᱠ ᱨᱮ ᱥᱮ.ᱴᱤ ᱠᱚᱣᱟᱜ ᱦᱤᱸᱥ ᱒᱒.᱐᱓% ᱟᱨ ᱮᱥ.ᱥᱤ ᱠᱚᱣᱟᱜ ᱦᱤᱸᱥ ᱒᱒.᱔᱔% ᱾ ᱯᱩᱧᱪᱟ ᱵᱞᱚᱠ ᱨᱮ ᱮᱥ.ᱴᱤ ᱠᱚᱣᱟᱜ ᱦᱤᱸᱥ ᱒᱔.᱗᱔% ᱟᱨ ᱮᱥ.ᱥᱤ ᱠᱚᱣᱟᱜ ᱦᱤᱸᱥ ᱑᱔.᱕᱔% ᱾Houlton, Sir John, Bihar, the Heart of India, 1949, p. 170, Orient Longmans Ltd. ᱑᱙᱑᱑ ᱨᱮ, ᱟᱭ.ᱥᱤ.ᱮᱥ ᱮᱭᱤᱪ. ᱠᱟᱯᱞᱮᱱᱰ ᱟᱜ ᱚᱱᱚᱞ ᱨᱮ ᱢᱟᱨᱮ ᱢᱟᱱᱵᱷᱩᱢ ᱦᱚᱱᱚᱛ ᱨᱮ ᱟᱹᱰᱤ ᱡᱟᱹᱥᱛᱤ ᱟᱹᱫᱤᱵᱟᱹᱥᱤ ᱠᱚ ᱢᱮᱱᱟᱜ ᱠᱚ ᱨᱮᱭᱟᱜ ᱠᱟᱛᱷᱟ ᱮ ᱞᱟᱹᱭ ᱟᱠᱟᱫᱟ ᱾ ᱩᱱᱤ ᱠᱩᱲᱢᱤ, ᱥᱟᱱᱛᱟᱲ ᱟᱨ ᱵᱷᱩᱢᱤᱡᱽ ᱠᱚᱣᱟᱜ ᱠᱟᱛᱷᱟ ᱮ ᱞᱟᱹᱭ ᱟᱠᱟᱫᱟ ᱾

ᱦᱚᱲᱮᱞ
᱒᱐᱑᱑ ᱨᱮᱭᱟᱜ ᱥᱮᱱᱥᱟᱥ ᱞᱮᱠᱟᱛᱮ ᱢᱟᱱᱵᱟᱡᱟᱨ ᱥᱚᱦᱚᱨ ᱨᱮ ᱜᱩᱴ ᱙,᱕᱒᱑ ᱜᱚᱴᱟᱱ ᱦᱚᱲ ᱢᱮᱱᱟᱜ ᱠᱚᱣᱟ, ᱱᱚᱣᱟ ᱢᱩᱸᱫᱽ ᱨᱮ ᱔,᱘᱖᱗ (᱕᱑%) ᱜᱟᱱ ᱠᱚᱲᱟ ᱟᱨ ᱔,᱖᱕᱔ (᱔᱙%) ᱠᱩᱲᱤ ᱾ ᱖ ᱥᱮᱢᱟ ᱠᱷᱚᱱ ᱠᱚᱢ ᱩᱢᱮᱨ ᱨᱮᱱ ᱦᱚᱲ ᱠᱚᱣᱟᱜ ᱮᱞ ᱑,᱐᱐᱗ ᱾ ᱢᱟᱱᱵᱟᱡᱟᱨ ᱨᱮ ᱥᱤᱠᱷᱱᱟᱹᱛ ᱦᱚᱲ ᱠᱚᱣᱟᱜ ᱮᱞ ᱖,᱙᱔᱘ ᱾

ᱪᱟᱪᱞᱟᱣ
ᱯᱩᱞᱤᱥ ᱛᱷᱟᱱᱟ
ᱢᱟᱱᱵᱟᱡᱟᱨ ᱯᱩᱞᱤᱥ ᱛᱷᱟᱱᱟ ᱨᱮᱭᱟᱜ ᱪᱟᱪᱞᱟᱣ ᱫᱚ ᱢᱟᱱᱵᱟᱡᱟᱨ ᱑ ᱥᱤ.ᱰᱤ ᱵᱞᱚᱠ ᱪᱮᱛᱟᱱ ᱢᱮᱱᱟᱜᱼᱟ ᱾ ᱑᱕᱓,᱙᱘᱕ ᱜᱚᱴᱟᱱ ᱦᱚᱲ ᱥᱟᱶᱛᱮ ᱱᱚᱣᱟ ᱫᱚ ᱔᱑᱑.᱑᱑ ᱠᱤᱢᱤ᱒ ᱛᱮ ᱯᱟᱥᱱᱟᱣ ᱢᱮᱱᱟᱜᱼᱟ ᱾

ᱥᱤ.ᱰᱤ (ᱥᱟᱶᱛᱟ ᱩᱛᱱᱟᱹᱣ) ᱵᱞᱚᱠ ᱦᱮᱰᱠᱩᱣᱟᱴᱚᱨ
ᱢᱟᱱᱵᱟᱡᱟᱨ ᱑ ᱥᱤ.ᱰᱤ ᱵᱞᱚᱠ ᱨᱮᱭᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱢᱟᱱᱵᱟᱡᱟᱨ ᱨᱮ ᱢᱮᱱᱟᱜᱼᱟ ᱾

ᱦᱚᱨ ᱰᱟᱦᱟᱨ
ᱯᱚᱱᱚᱛ ᱥᱚᱲᱚᱠ ᱮᱞ ᱔ ᱫᱚ ᱡᱷᱟᱞᱫᱟ (ᱯᱩᱨᱩᱞᱤᱭᱟᱹ ᱦᱚᱱᱚᱛ) ᱠᱷᱚᱱ ᱫᱤᱜᱷᱟ (ᱥᱟᱢᱟᱝ ᱢᱮᱫᱤᱱᱤᱯᱩᱨ ᱦᱚᱱᱚᱛ) ᱟᱨ ᱯᱚᱱᱚᱛ ᱥᱚᱲᱚᱠ ᱮᱞ ᱕ ᱫᱚ ᱨᱩᱯᱱᱟᱨᱟᱭᱚᱱᱯᱩᱨ (ᱵᱚᱨᱫᱷᱚᱢᱟᱱ ᱦᱚᱱᱚᱛ) ᱠᱷᱚᱱ ᱡᱩᱱᱯᱩᱴ (ᱥᱟᱢᱟᱝ ᱢᱮᱫᱤᱱᱤᱯᱩᱨ ᱦᱚᱱᱚᱛ) ᱦᱟᱹᱵᱤᱫ ᱢᱟᱱᱵᱟᱡᱟᱨ ᱥᱮᱫ ᱛᱮ ᱯᱟᱨᱚᱢ ᱪᱟᱞᱟᱣ ᱟᱠᱟᱱᱟ ᱾ ᱢᱟᱱᱵᱟᱡᱟᱨ ᱨᱮ ᱮᱥ.ᱵᱤ.ᱮᱥ.ᱴᱤ.ᱥᱤ ᱨᱮᱭᱟᱜ ᱢᱤᱫ ᱵᱟᱥ ᱰᱤᱯᱳ ᱢᱮᱱᱟᱜᱼᱟ ᱾

ᱥᱮᱪᱮᱫ
ᱢᱟᱱᱵᱟᱡᱟᱨ ᱨᱮ ᱢᱟᱱᱵᱷᱩᱢ ᱢᱚᱦᱟᱵᱤᱫᱽᱭᱟᱞᱚᱭ ᱫᱚ ᱥᱤᱫᱚ ᱠᱟᱹᱱᱦᱩ ᱵᱤᱨᱥᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ ᱢᱮᱱᱟᱜᱼᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

ᱛᱷᱚᱠ:ᱯᱩᱨᱩᱞᱤᱭᱟᱹ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ